Rozhodnutie Krajského súdu Banská Bystrica sp. zn. 27Sp/17/2015 z 14. 4. 2015
Rozhodnutie Krajského súdu Banská Bystrica z 14. apríla 2015, sp. zn. 27Sp/17/2015, ECLI:SK:KSBB:2015:6015200330.1
Súd: Krajský súd Banská Bystrica
Spisová značka: 27Sp/17/2015
ECLI: ECLI:SK:KSBB:2015:6015200330.1
Dátum vydania: 14. 4. 2015
Forma: Rozhodnutie
Text rozhodnutia
Súd: Krajský súd Banská Bystrica Spisová značka: 27Sp/17/2015 Identifikačné číslo súdneho spisu: 6015200330 Dátum vydania rozhodnutia: 15. 04. 2015 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2015:6015200330.1 Rozhodnutie Krajský súd v Banskej Bystrici v konaní v právnej veci navrhovateľa: POHOTOVOSŤ, s.r.o., Pribinova 25, 811 09 Bratislava, IČO: 35 807 598 proti odporcovi: Okresný úrad Rimavská Sobota, katastrálny odbor, Kraskova 2, 979 01 Rimavská Sobota za účasti: R. F., nar. XX.XX.XXXX, bytom XXX XX H. P. č. XXX o preskúmanie zákonnosti rozhodnutia odporcu č. V 3174/2014 zo dňa 08.01.2015 takto r o z h o d o l : Konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Navrhovateľ - odvolateľ sa návrhom, ktorým je opravný prostriedok proti rozhodnutiu odporcu, domáhal preskúmania zákonnosti rozhodnutia odporcu č. V 3174/2014 zo dňa 08.01.2015. Predmetným rozhodnutím bol zamietnutý návrh na vklad záložnej zmluvy č. XXX/XXXX-ŠTE zo dňa 21.10.2014 do katastra nehnuteľností, pričom predmetom zálohu boli nehnuteľnosti zapísané na LV č. XXX nachádzajúce sa v k. ú. H. P., okr. E. F.. Podaním doručeným súdu 14.04.2015 navrhovateľ - odvolateľ zobral svoje odvolanie zo dňa 02.02.2015 v celom rozsahu späť a navrhol, aby súd konanie zastavil. Podľa § 250l ods. 1 O. s. p. podľa ustanovení tejto hlavy sa postupuje v prípadoch, v ktorých zákon zveruje súdom rozhodovanie o opravných prostriedkoch proti neprávoplatným rozhodnutiam správnych orgánov. Podľa § 250l ods. 2 O. s. p. pokiaľ v tejto hlave nie je ustanovené inak, použije sa primerane ustanovenie druhej hlavy s výnimkou § 250a. Podľa § 250d ods. 3 O. s. p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Podľa § 250h ods. 2 O. s. p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 246c ods. 1 O. s. p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Opravný prostriedok je prípustný, len ak je to ustanovené v tejto časti. Proti rozhodnutiu Najvyššieho súdu Slovenskej republiky opravný prostriedok nie je prípustný. Podľa § 146 ods. 1 písm. c/ O .s. p. žiaden z účastníkov nemá právo na náhradu trov konania podľa jeho výsledku, ak konanie bolo zastavené. Vzhľadom na to, že navrhovateľ - odvolateľ vzal svoje odvolanie v celom rozsahu späť, súd s poukazom na ust. § 250d ods. 3 O. s. p. v spojení s § 246c ods. 1 konanie zastavil. O trovách konania rozhodol súd podľa § 146 ods. 1 písm. c/ O. s. p. v spojení s § 246c ods. 1 O. s. p. tak, že žiaden z účastníkov konania nemá právo na ich náhradu, pretože konanie bolo zastavené a súd nezistil splnenie podmienok na náhradu trov konania podľa § 250h ods. 2 O. s. p. Odporca si náhradu trov konania ani neuplatnil. Poučenie: Proti tomuto rozhodnutiu je prípustné odvolanie podané v lehote 15 dní odo dňa jeho doručenia prostredníctvom tunajšieho súdu na Najvyšší súd SR. V odvolaní sa má popri všeobecných náležitostiach (§ 42 ods.3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

